b'\n_START_ARTICLE_\nHummer HX\n_START_SECTION_\nDizainas\n_START_PARAGRAPH_\n\xe2\x80\x9eHummer HX\xe2\x80\x9c modeliu gamintojas nor\xc4\x97jo pristatyti savo prek\xc4\x97s \xc5\xbeenkl\xc4\x85 ma\xc5\xbeesniam ir pigesniam rinkos segmentui. Automobilio projektavimas, pavadinimu \xe2\x80\x9eH4\xe2\x80\x9c, prad\xc4\x97tas 2004\xc2\xa0m., o naujasis modelis, pagal gabaritus, tur\xc4\x97jo b\xc5\xabti artimas \xe2\x80\x9eJeep Wrangler\xe2\x80\x9c._NEWLINE_2008\xc2\xa0m. pristatytas \xe2\x80\x9eHummer HX\xe2\x80\x9c buvo ma\xc5\xbeesnis nei \xe2\x80\x9eH2\xe2\x80\x9c ar \xe2\x80\x9eH3\xe2\x80\x9c. Automobilyje buvo sumontuotas V6 variklis su 6 pavar\xc5\xb3 automatine pavar\xc5\xb3 d\xc4\x97\xc5\xbee. Kaip ir kiti \xe2\x80\x9eHummer\xe2\x80\x9c modeliai, \xc5\xa1is tur\xc4\x97jo nuo k\xc4\x97bulo atskirt\xc4\x85 r\xc4\x97m\xc4\x85 su priekine ir galine nepriklausoma pakaba, diskiniais stabd\xc5\xbeiais ir vis\xc5\xb3 varom\xc5\xb3j\xc5\xb3 rat\xc5\xb3 va\xc5\xbeiuokle._NEWLINE_\xe2\x80\x9eHX\xe2\x80\x9c buvo pristatytas su nuolaid\xc5\xbeios galin\xc4\x97s dalies konfig\xc5\xabracija, nuda\xc5\xbeytas matine alyv\xc5\xb3 spalva, tur\xc4\x97jo nuimamas duris atvirais vyriais ir nuimamas kompozitines rat\xc5\xb3 arkas._NEWLINE_Matine alyv\xc5\xb3 eksterjero spalva taip pat nuda\xc5\xbeytos vidaus detal\xc4\x97s, kurios pagrinde padarytos i\xc5\xa1 metalo. Dugnas padengtas gumuota danga. Automobilyje yra keturios s\xc4\x97dimos vietos su dviem vienviet\xc4\x97m vietom antroje eil\xc4\x97je. I\xc5\xa1imamos galin\xc4\x97s s\xc4\x97dyn\xc4\x97s leid\xc5\xbeia padidinti krovinin\xc4\x99 erdv\xc4\x99. Priekin\xc4\x97je panel\xc4\x97je yra skyrelis telefonams ir MP3 grotuvams. N\xc4\x97ra \xc4\xafprastinio radijo, sumontuoti tik garsiakalbiai ir jungtys i\xc5\xa1oriniams skaitmeniniams grotuvams ir pana\xc5\xa1iems \xc4\xafrenginiams._NEWLINE_Dizaineriai Robertas Jablonskis, piet\xc5\xb3 kor\xc4\x97jietis Kangas Min-Jongas, ir perujietis Davidas Rojas buvo naujieji \xe2\x80\x9eGeneral Motors\xe2\x80\x9c bendradarbiai, kurie dalyvavo \xe2\x80\x9eHummer HX\xe2\x80\x9c k\xc5\xabrime.'